text: Landsby sat til salg
  01 september 2010 kl. 18.48
  Sdr. Vissing lidt nord for Brædstrup er sat til salg.
  Tilbuddet kommmer fra nogle borgere i byen.
  De har idag indrykket en annonce i Horsens Folkeblad, hvor de tilbyder byen til eventuelle købere, der kan se skønheden i den landlige natur.
  Trusler om skolelukning og nedlæggelse af plejehjemspladser gør nemlig, at mange netop nu ser sig om efter et nyt sted at bo.
  Borgerne indrykkede derfor annoncen for at råbe politikerne op.
  - Vi vil have den debat, som politikerne undgår, og som handler om fremtidsperspektiverne for byerne i det nordlige Horsens, siger Lone Skriver, der er medlem af borgergruppen i Sdr. Vissing til Horsens Folkeblad.
  